open-index/open-wikipedia-markdown huggingface dataset:
ভার্সাই প্রাসাদ

**ভার্সাই প্রাসাদ** (, "শাতো দ্য ভ়ের্সায়্", ) ফ্রান্সের রাজধানী প্যারিস থেকে  পশ্চিমে ভার্সাইতে অবস্থিত প্রাক্তন রাজপ্রাসাদ। ১৬২৩ সালে রাজা ত্রয়োদশ লুই ভার্সাইতে শিকারের সময়ে ব্যবহারের জন্য একটি বাড়ি তৈরি করেছিলেন। তাঁর উত্তরসূরী চতুর্দশ লুই ১৬৬১ থেকে ১৭১৫ সালের মধ্যে বিভিন্ন ধাপে এই বাড়িকে একটি প্রাসাদে রূপান্তরিত করেছিলেন। এটি উভয় রাজার প্রিয় বাসস্থান ছিল এবং ১৬৮২ সালে রাজা চতুর্দশ লুই তাঁর দরবার ও সরকারকে প্যারিস থেকে ভার্সাইতে স্থানান্তরিত করেছিলেন, যার ফলে এটি কার্যত ফ্রান্সের রাজধানী হয়ে গিয়েছিল। পরবর্তী রাজা পঞ্চদশ ও ষোড়শ লুই মূলত প্রাসাদের অভ্যন্তরের পরিবর্তন করেছিলেন। ১৭৮৯ সালে ফরাসি বিপ্লবের সময় রাজপরিবার ও দরবার প্যারিসে প্রত্যাবর্তন করেছিল। বিপ্লব চলাকালীন ভার্সাই প্রাসাদ প্রায় পরিত্যক্ত হয়েছিল এবং সেখানকার সমস্ত সম্পত্তি অন্যত্র সরিয়ে দেওয়া হয়েছিল। এর চারিপাশের জনসংখ্যাও দ্রুত কমে গিয়েছিল।

ফরাসি সম্রাট হিসাবে অভিষিক্ত হওয়ার পর নেপোলিয়ন বোনাপার্ট ১৮১০ থেকে ১৮১৪ সাল পর্যন্ত গ্রঁ ত্রিয়ানোঁকে গ্রীষ্মকালীন বাসস্থান হিসাবে ব্যবহার করেছিলেন, যদিও তিনি তার মূল প্রাসাদকে ব্যবহার করেননি। বুরবোঁ রাজবংশের পুনঃপ্রতিষ্ঠার পর ফ্রান্সের রাজা প্যারিসে বসবাস করছিলেন। ১৮৩০-এর দশকের পর ভার্সাই প্রাসাদের মেরামতের কাজ শুরু হয়েছিল।

সপ্তদশ ও অষ্টাদশ শতাব্দীতে ফ্রান্সের ক্ষমতা, শিল্প ও বিজ্ঞানের কেন্দ্র হিসাবে এর গুরুত্বের জন্য ১৯৭৯ সালে ইউনেস্কো ভার্সাই প্রাসাদ ও উদ্যানকে একটি বিশ্ব ঐতিহ্যবাহী স্থান হিসাবে চিহ্নিত করেছিল। বর্তমানে প্রাসাদটি ফ্রান্স সরকারের মালিকানার অধীনে। বছরে প্রায় ১ কোটি ৫০ লাখ পর্যটক ভার্সাইয়ের প্রাসাদ, উদ্যান ও বাগানে আসে।

## ইতিহাস
থাম্ব|১৬৫২ সাল নাগাদ ভার্সাই প্রাসাদ।

১৬২৩ সালে ফ্রান্সের রাজা ত্রয়োদশ লুই রাজধানী প্যারিসথেকে  পশ্চিমে তাঁর প্রিয় শিকারভূমিতে একটি পাহাড়ের চূড়ায় একটি বাড়ি নির্মাণ করেছিলেন। ভার্সাই গ্রামের কাছে অবস্থিত এলাকাটি প্রথমে গাছে ঢাকা একটি জলাভূমি ছিল, ত্রয়োদশ লুইয়ের দরবার যাকে রাজার পক্ষে উপযুক্ত নয় বলে তাচ্ছিল্য করছিল। ১৬৩১ থেকে ১৬৩৪ সালের মধ্যে স্থপতি ফিলিবের ল্য রোয়াই রাজার এই বাড়ির পরিবর্তে একটি প্রাসাদ তৈরি করে ফেলেছিলেন, যা ফরাসি ভাষায় "শাতো" () নামে পরিচিত। রাজা ত্রয়োদশ লুই তাঁর স্ত্রী আনকে এখানে রাতের জন্য থাকতে বারণ করেছিলেন। ১৬৪১ সালের গুটিবসন্ত রোগের প্রাদূর্ভাবের সময় ত্রয়োদশ লুই তাঁর তিন বছরের ছেলেকে নিয়ে ভার্সাইতে চলে গিয়েছিলেন, তখনও তিনি তাঁর স্ত্রীকে এখানে রাতের জন্য থাকতে বারণ করেছিলেন। সেই তিন বছরের ছেলেটি পরে চতুর্দশ লুই হিসাবে রাজা হয়েছিলেন।

১৬৪৩ সালে ত্রয়োদশ লুইয়ের মৃত্যুর পর বিধবা আন ফ্রান্সের শাসক হয়েছিলেন। ত্রয়োদশ লুইয়ের প্রাসাদটি পরের দশকের জন্য পরিত্যক্ত হয়েছিল, আর আন তাঁর দরবারকে পুনরায় প্যারিসে স্থানান্তরিত করেছিলেন, যেখানে তিনি ও তাঁর প্রধানমন্ত্রী ত্রয়োদশ লুইয়ের কুখ্যাত অর্থনীতিকে চালিয়ে গিয়েছিলেন। এর ফলে ১৬৪৮ থেকে ১৬৫৩ সালের মধ্যে রাজতন্ত্রের বিরুদ্ধে বিদ্রোহ সংঘটিত হয়েছিল, যার ফলে রাজা চতুর্দশ লুই একাই রাষ্ট্রকে শাসন করার সিদ্ধান্ত নিয়েছিলেন।

১৬৫০-এর দশকে চতুর্দশ লুই ভার্সাইতে শিকার করলেও ১৬৬১ সালের পর থেকে তিনি ভার্সাইয়ের প্রতি বিশেষভাবে আগ্রহী হয়েছিলেন।

## তথ্যসূত্র

## বহিঃসংযোগ
* 
* 

বিষয়শ্রেণী:ফ্রান্সের ভবন ও স্থাপনা
বিষয়শ্রেণী:ভার্সাই প্রাসাদ
বিষয়শ্রেণী:১৬৮৪-এ ফ্রান্সে প্রতিষ্ঠিত
বিষয়শ্রেণী:ফ্রান্সের প্রাসাদ
বিষয়শ্রেণী:ফ্রান্সের বিশ্ব ঐতিহ্যবাহী স্থান
যুক্তরাজ্যের সাধারণ নির্বাচন, ১৮৬৮

**১৮৬৮ সালের যুক্তরাজ্যের সাধারণ নির্বাচনটি** সংস্কার আইন ১৮৬৭ গৃহীত হওয়ার পর প্রথম নির্বাচন ছিল। সংস্কার আইন অনেক পুরুষ গৃহকর্তাকে ভোটাধিকার দিয়েছিল। এইভাবে যুক্তরাজ্যে নির্বাচনে ভোট দিতে পারে এমন পুরুষের সংখ্যা ব্যাপকভাবে বৃদ্ধি পায়। এটি ছিল যুক্তরাজ্যে অনুষ্ঠিত প্রথম নির্বাচন যেখানে এক মিলিয়নেরও বেশি ভোট দেওয়া হয়। এর আগের ১৮৬৫ সালের নির্বাচনের তুলনায় ভোটের সংখ্যা প্রায় তিনগুণ বেশি।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (December 2020)">উদ্ধৃতি প্রয়োজন</span>]]* &#x5D;

এটি ছিল শেষ সাধারণ নির্বাচন যেখানে সমস্ত আসন শুধুমাত্র দুটি নেতৃস্থানীয় দল বিজয়ী হয়েছে। যদিও সেই সময়ে দলগুলি শিথিল জোট ছিল এবং দলের অধিভুক্তি নিবন্ধন কাগজপত্রে তালিকাভুক্ত ছিল না।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (December 2020)">উদ্ধৃতি প্রয়োজন</span>]]* &#x5D;

## ফলাফল
কেন্দ্র|300x300পিক্সেল
## আরও পড়ুন
*
*
*  (covers 1860 to 1890).
## বহিঃসংযোগ
* Spartacus: Political Parties and Election Results: 1868 General Election

১৮৬৮
বিষয়শ্রেণী:বেঞ্জামিন ডিসরেইলি
যুক্তরাজ্যের সাধারণ নির্বাচন, ১৮৬৫

**১৮৬৫ সালের যুক্তরাজ্যের সাধারণ নির্বাচনে** লর্ড পামারস্টনের নেতৃত্বে উদারপন্থীরা আর্ল অফ ডার্বির রক্ষণশীলদের তুলনায় তাদের বৃহৎ সংখ্যাগরিষ্ঠতা ৮০-এ উন্নীত করে। হুইগ পার্টি আগের নির্বাচন এবং এই নির্বাচনের মধ্যে তার নাম পরিবর্তন করে উদারপন্থী দল (লিবারেল পার্টি) রাখে।

পালমারস্টন একই বছরের অক্টোবরে মারা যান এবং প্রধানমন্ত্রী হিসেবে লর্ড জন রাসেল তার স্থলাভিষিক্ত হন। উদারপন্থী সংখ্যাগরিষ্ঠ হওয়া সত্ত্বেও দলটি আরও সংসদীয় সংস্কারের ইস্যুতে বিভক্ত ছিল। রাসেল ১৮৬৬ সালে হাউস অফ কমন্সে একটি ভোটে পরাজিত হওয়ার পরে পদত্যাগ করেন যার ফলে ডার্বি এবং তারপরে বেঞ্জামিন ডিসরালি সংখ্যালঘু রক্ষণশীল সরকারের নেতৃত্ব দেন।

এটি ছিল ২০১৯ সাল পর্যন্ত শেষ যুক্তরাজ্যের সাধারণ নির্বাচন যেখানে একটি দল কম সংখ্যাগরিষ্ঠতার সাথে পূর্ববর্তী নির্বাচনে অফিসে ফিরে আসার পরে তাদের সংখ্যাগরিষ্ঠতা বৃদ্ধি করেছিল।

## দুর্নীতি
১৮৬৫ সালের সাধারণ নির্বাচনকে সমসাময়িকরা জাতীয়ভাবে একটি নিস্তেজ প্রতিদ্বন্দ্বিতা হিসাবে বিবেচনা করেছিল, যা পৃথক নির্বাচনী এলাকার মধ্যে দুর্নীতির মাত্রাকে অতিরঞ্জিত করেছিল। কর্নেলিয়াস ও'ল্যারি তার পিএইচডি থিসিসে *[[দ্য টাইমস|টাইমসকে]]* বর্ণনা করেছেন যে "সাক্ষ্যটি সর্বসম্মত যে ১৮৬৫ সালের সাধারণ নির্বাচনে আগে জানার চেয়ে অনেক বেশি এবং দুর্নীতিগ্রস্ত ব্যয় হয়েছিল"। দুর্নীতির অভিযোগের ফলস্বরূপ ৫০টি নির্বাচনী পিটিশন দায়ের করা হয়েছিল, যার মধ্যে ৩৫টি বিচারের জন্য চাপ দেওয়া হয়েছিল; ১৩টির সমাপ্তি ঘটে নির্বাচিত সাংসদ শূন্য হওয়ার মধ্য দিয়ে। নির্বাচনী এলাকায় ব্যাপক দুর্নীতির কারণে চারটি ক্ষেত্রে একটি রয়্যাল কমিশন নিয়োগ করতে হয়েছিল।

ফলস্বরূপ যখন তিনি ১৮৬৭ সালে প্রধানমন্ত্রী হন তখন বেঞ্জামিন ডিসরায়েলি ঘোষণা করেন যে তিনি নির্বাচনী পিটিশন ট্রায়ালের জন্য একটি নতুন পদ্ধতি চালু করবেন, যেটি তখন হাউস অফ কমন্সের একটি কমিটি দ্বারা নির্ধারিত হয়েছিল, যার ফলে সংসদীয় নির্বাচন আইন ১৮৬৮, যার মাধ্যমে দুটি কোর্ট অফ কমন প্লিজ, এক্সচেকার অফ প্লিজ বা কুইন্স বেঞ্চের বিচারকদের সম্পূর্ণ বিচারিক বেতন সহ নির্বাচনী পিটিশনের বিচার করার জন্য মনোনীত করা হবে।

## ফলাফল
কেন্দ্র|300x300পিক্সেল

## নোট

## তথ্যসূত্র

## আরও পড়ুন

* 
* 
* 
* 
* 
* 
*
* Roberts, Matthew. "Election Cartoons and Political Communication in Victorian England" *Cultural & Social History* (2013) 10#3 pp 369–395, covers 1860 to 1890.

## বহিঃসংযোগ
* Spartacus: Political Parties and Election Results

১৮৬৫
বিষয়শ্রেণী:এডওয়ার্ড স্মিথ-স্ট্যানলি, ডার্বির ১৪তম আর্ল
জেফরি হিন্টন

**জেফরি এভারেস্ট হিন্টন**  (জন্ম ৬ই ডিসেম্বর, ১৯৪৭) একজন ব্রিটিশ-কানাডিয়ান কম্পিউটার বিজ্ঞানী, সংজ্ঞানাত্মক মনোবিজ্ঞানী এবং নোবেল পুরস্কার বিজয়ী। তিনি কৃত্রিম নিউরাল নেটওয়ার্ক নিয়ে কাজের জন্য বিখ্যাত, যার জন্য তাকে "কৃত্রিম বুদ্ধিমত্তার পিতৃপ্রতিম ব্যক্তিত্ব" উপাধি দেওয়া হয়েছে। তিনি জন হপফিল্ডের সঙ্গে ২০২৪ সালে পদার্থবিজ্ঞানে নোবেল পুরস্কার লাভ করেন।

২০১৩ থেকে ২০২৩ সাল পর্যন্ত তিনি তার সময় ভাগ করে গুগল (গুগল ব্রেইন প্রকল্প) এবং টরন্টো বিশ্ববিদ্যালয়ের জন্য কাজ করেছেন। এরপর তিনি ২০২৩ সালের মে মাসে কৃত্রিম বুদ্ধিমত্তা প্রযুক্তির ঝুঁকি সম্পর্কে উদ্বেগের কথা উল্লেখ করে গুগল থেকে পদত্যাগ করার ঘোষণা করেন। ২০১৭ সালে তিনি টরন্টোতে ভেক্টর ইনস্টিটিউটের সহ-প্রতিষ্ঠা এবং প্রধান বৈজ্ঞানিক উপদেষ্টা হন।

ডেভিড রুমেলহার্ট এবং রোনাল্ড জে. উইলিয়ামসের সাথে হিন্টন ১৯৮৬ সালে প্রকাশিত একটি বহুল উদ্ধৃত গবেষণাপত্রের সহ-লেখক ছিলেন যা বহুস্তরবিশিষ্ট নিউরাল নেটওয়ার্কের প্রশিক্ষণের জন্য ব্যাকপ্রোপগেশন অ্যালগরিদমকে জনপ্রিয় করেছিল, যদিও তারা প্রথম এই পদ্ধতি প্রস্তাব করেননি। হিন্টনকে গভীর শিখন (ডিপ লার্নিং) গবেষক কমিউনিটির অন্যতম প্রধান ব্যক্তিত্ব হিসেবে গণ্য করা হয়। ২০১২ সালে ইমেজনেট চ্যালেঞ্জ  এর জন্য তার ছাত্র অ্যালেক্স ক্রিজেভস্কি এবং ইলিয়া সুটস্কেভারের সাথে মিলিতভাবে ডিজাইন করা অ্যালেক্সনেট ইমেজ- রিকগনিশন ছিল কম্পিউটার ভিশনের ক্ষেত্রে একটি বিরাট মাইলফলক।

হিন্টন ২০১৮ সালে গভীর শিখন নিয়ে কাজের জন্য  ইয়োশুয়া বেংজিও এবং ইয়ান লেকুনের সাথে যৌথভাবে টুরিং পুরস্কার পান, যে পুরস্কারকে প্রায়শই "কম্পিউটিংয়ের নোবেল পুরস্কার" হিসেবে উল্লেখ করা হয়। তাদেরকে কখনও কখনও "ডিপ লার্নিংয়ের গডফাদার" হিসাবেও উল্লেখ করা হয়, এবং তারা একসাথে জনসাধারণের উদ্দেশ্যে বক্তব্য দিয়ে থাকেন।

২০২৩ সালের মে মাসে হিন্টন গুগল থেকে পদত্যাগের ঘোষণা দিয়েছিলেন, যাতে তিনি "এআই এর ঝুঁকি সম্পর্কে স্বাধীনভাবে কথা বলতে পারেন" তিনি দুর্বৃত্তদের দ্বারা ইচ্ছাকৃত অপব্যবহার, প্রযুক্তিগত বেকারত্ব এবং কৃত্রিম সাধারণ বুদ্ধিমত্তা থেকে অস্তিত্বগত ঝুঁকি নিয়ে উদ্বেগ প্রকাশ করেছেন। তিনি উল্লেখ করেছেন যে সবচেয়ে খারাপ পরিণতি এড়ানোর জন্য নিরাপত্তা নির্দেশিকা তৈরির লক্ষ্যে এআই ব্যবহারে প্রতিদ্বন্দ্বিতাকারীদের মধ্যে সহযোগিতা প্রয়োজন।

## ব্যক্তিগত জীবন
জেফরির দ্বিতীয় স্ত্রী রোজালিন্ড জালিন ১৯৯৪ সালে ডিম্বাশয়ের ক্যান্সারে মারা যান। তার তৃতীয় স্ত্রী, জ্যাকি ও ২০১৮ সালের সেপ্টেম্বরে ক্যান্সারে মারা যান।

জেফরি এভারেস্ট হিন্টনের পিতা হলেন কীটতত্ত্ববিদ হাওয়ার্ড এভারেস্ট হিন্টন। জেফরির প্রপিতামহ চার্লস হাওয়ার্ড হিন্টন ছিলেন একজন গণিতবিদ। গণিতবিদ ও শিক্ষাবিদ মেরি এভারেস্ট বুল এবং তার স্বামী যুক্তিবিদ জর্জ বুলের কন্যা মেরি অ্যালেন বুলকে বিয়ে করেছিলেন জেফরিহিন্টনের প্রপিতামহ চার্লস হাওয়ার্ড হিন্টন। অ্যালেন বুলের পিতা জর্জ বুলের কাজই পরবর্তীতে আধুনিক কম্পিউটার বিজ্ঞানের অন্যতম ভিত্তি হয়ে ওঠে। জেফরির নামের মাঝের 'এভারেস্ট' অংশটি এসেছে তার এক আত্মীয়, জর্জ এভারেস্টের (জর্জ এভারেস্ট হলেন মেরি এভারেস্ট বুলের চাচা) নাম থেকে, যিনি ভারতের সার্ভেয়ার জেনারেল ছিলেন এবং তার নামানুসারেই মাউন্ট এভারেস্ট পর্বতের নামকরণ করা হয়েছে। অর্থনীতিবিদ কলিন ক্লার্ক ছিলেন জেফরিহিন্টনের মামা।

## তথ্যসূত্র

বিষয়শ্রেণী:কানাডীয় কম্পিউটার বিজ্ঞানী
বিষয়শ্রেণী:১৯৪৭-এ জন্ম
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:রয়েল সোসাইটির সভ্য
বুদু জিভজিভাদজে

**বুদু জিভজিভাদজে** (; জন্ম: ১০ মার্চ ১৯৯৪) হলেন একজন জর্জীয় পেশাদার ফুটবল খেলোয়াড়। তিনি বর্তমানে জার্মান ক্লাব কার্লস্রুহার এবং জর্জিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

২০১১ সালে, জিভজিভাদজে জর্জিয়া অনূর্ধ্ব-১৭ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত জর্জিয়ার বয়সভিত্তিক দলের হয়ে খেলার পর, তিনি ২০১৭ সালে জর্জিয়ার হয়ে আন্তর্জাতিক পর্যায়ে অভিষেক করেছেন; জর্জিয়ার জার্সি গায়ে তিনি এপর্যন্ত ২৫ ম্যাচে ৭টি গোল করেছেন।

## প্রারম্ভিক জীবন
বুদু জিভজিভাদজে ১৯৯৪ সালের ১০ই মার্চ তারিখে জর্জিয়ার কুতাইসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
জিভজিভাদজে জর্জিয়া অনূর্ধ্ব-১৭, জর্জিয়া অনূর্ধ্ব-১৯ এবং জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন। ২০১১ সালের ২৭শে মার্চ তারিখে তিনি বেলারুশ অনূর্ধ্ব-১৭ দলের বিরুদ্ধে ম্যাচে জর্জিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। জর্জিয়ার বয়সভিত্তিক দলের হয়ে তিনি প্রায় ৫ বছরে ১৬ ম্যাচে অংশগ্রহণ করে ২টি গোল করেছেন।

২০১৭ সালের ২৩শে জানুয়ারি তারিখে, ২২ বছর, ১০ মাস ও ১৩ দিন বয়সে, উভয় পায়ে ফুটবল খেলায় পারদর্শী জিভজিভাদজে উজবেকিস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জর্জিয়ার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১১ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি উজবেকিস্তান ২–২ গোলের ব্যবধানে জয়লাভ করেছিল। জর্জিয়ার হয়ে অভিষেকের বছরে জিভজিভাদজে সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ৫ বছর, ২ মাস ও ২ দিন পর, জর্জিয়ার জার্সি গায়ে প্রথম গোলটি করেছেন; ২০২২ সালের ২৫শে মার্চ তারিখে, বসনিয়া ও হার্জেগোভিনার বিরুদ্ধে ম্যাচের ৪৯তম মিনিটে খভিচা কভারাতসখেলিয়ার অ্যাসিস্ট হতে জর্জিয়ার হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জর্জীয় ফুটবলার
বিষয়শ্রেণী:কার্লস্রুহার স্পোর্টস ক্লাবের খেলোয়াড়
বিষয়শ্রেণী:জর্জিয়ার আন্তর্জাতিক যুব ফুটবলার
বিষয়শ্রেণী:জর্জিয়ার অনূর্ধ্ব-১৭ আন্তর্জাতিক ফুটবলার
বিষয়শ্রেণী:জর্জিয়ার অনূর্ধ্ব-১৯ আন্তর্জাতিক ফুটবলার
বিষয়শ্রেণী:জর্জিয়ার অনূর্ধ্ব-২১ আন্তর্জাতিক ফুটবলার
বিষয়শ্রেণী:জর্জিয়ার আন্তর্জাতিক ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:ডেনীয় সুপারলিগার খেলোয়াড়
বিষয়শ্রেণী:২. বুন্দেসলিগার খেলোয়াড়
বিষয়শ্রেণী:ফুটবল ক্লাব দিনামো তিবিলিসির খেলোয়াড়
বিষয়শ্রেণী:উইপেশ্ত ফুটবল ক্লাবের খেলোয়াড়
বিষয়শ্রেণী:১. ফুটবল ক্লাব হাইডেনহাইমের খেলোয়াড়
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:বুন্দেসলিগার খেলোয়াড়
প্রাচীন সভ্যতার তালিকা

# **মেসোপটেমিয়া সভ্যতা**
#* **অবস্থান:** আধুনিক ইরাক
#* **মূল বৈশিষ্ট্য:** বিশ্বের প্রথম নগর সভ্যতা, চাষাবাদ, লেখার উদ্ভাবন।
# **প্রাচীন মিশর সভ্যতা**
#* **অবস্থান:** মিশর
#* **মূল বৈশিষ্ট্য:** পিরামিড, ধর্মীয় বিশ্বাস, হায়ারোগ্লিফিক লেখন।
# **সিন্ধু সভ্যতা  (Indus Valley Civilization)**
#* **অবস্থান:** পাকিস্তান ও ভারতের অংশ
#* **মূল বৈশিষ্ট্য:** পরিকল্পিত নগর, স্যানিটেশন ব্যবস্থা।
# **চীনা সভ্যতা**
#* **অবস্থান:** চীন
#* **মূল বৈশিষ্ট্য:** প্রাচীন রাজতন্ত্র, কনফুসিয়াসবাদ, লেখার ইতিহাস।
# **মিনোয়ান সভ্যতা**
#* **অবস্থান:** ক্রিট দ্বীপ (গ্রিস)
#* **মূল বৈশিষ্ট্য:** শিল্পকলা, নাবিকতা, প্রাসাদ নির্মাণ।
# **মায়ান সভ্যতা**
#* **অবস্থান:** মধ্য আমেরিকা
#* **মূল বৈশিষ্ট্য:** জ্যোতির্বিজ্ঞান, পিরামিড নির্মাণ, অঙ্কের পদ্ধতি।
# **আজটেক সভ্যতা**
#* **অবস্থান:** মেক্সিকো
#* **মূল বৈশিষ্ট্য:** বৃহৎ নগর পরিকল্পনা, ধর্মীয় উৎসব।
# **ইনকা সভ্যতা**
#* **অবস্থান:** পেরু
#* **মূল বৈশিষ্ট্য:** রাস্তা নির্মাণ, কৃষির উন্নয়ন।
# **ফিনিশিয়ান সভ্যতা**
#* **অবস্থান:** লেবানন
#* **মূল বৈশিষ্ট্য:** বাণিজ্য, ফিনিশিয়ান বর্ণমালা।
# **পার্সিয়ান সভ্যতা**
#* **অবস্থান:** আধুনিক ইরান
#* **মূল বৈশিষ্ট্য:** সাম্রাজ্যবাদ, ধর্মীয় সহনশীলতা।
# **গ্রিস সভ্যতা**
#* **অবস্থান:** গ্রীস
#* **মূল বৈশিষ্ট্য:** দার্শনিক চিন্তা, গণতন্ত্র, অলিম্পিক খেলা।
# **রোমান সভ্যতা**
#* **অবস্থান:** রোম
#* **মূল বৈশিষ্ট্য:** আইন ব্যবস্থা, স্থাপত্য, সামরিক কৌশল।
# **অ্যাসিরিয়ান সভ্যতা**
#* **অবস্থান:** উত্তর মেসোপটেমিয়া
#* **মূল বৈশিষ্ট্য:** সামরিক শক্তি, শিল্পকলা।
# **বাবিলোনীয় সভ্যতা**
#* **অবস্থান:** প্রাচীন মেসোপটেমিয়া
#* **মূল বৈশিষ্ট্য:** আইন ও প্রশাসন।
# **হিটাইট সভ্যতা**
#* **অবস্থান:** আধুনিক তুরস্ক
#* **মূল বৈশিষ্ট্য:** যুদ্ধ ও রাজনীতি।
# **সাইপ্রিয়ান সভ্যতা**
#* **অবস্থান:** সাইপ্রাস
#* **মূল বৈশিষ্ট্য:** বাণিজ্যিক সম্পর্ক।
# **প্রাচীন সাইটে সভ্যতা**
#* **অবস্থান:** লেবানন
#* **মূল বৈশিষ্ট্য:** ধর্মীয় ও সাংস্কৃতিক।
# **কেমেট সভ্যতা**
#* **অবস্থান:** মিশর
#* **মূল বৈশিষ্ট্য:** কৃষি ও ধর্মীয় কেন্দ্র।
# **ভ্রাম্যমাণ সভ্যতা**
#* **অবস্থান:** প্রাচীন ভারত
#* **মূল বৈশিষ্ট্য:** ধর্ম ও সংস্কৃতি।
# **লাবান সভ্যতা**
#* **অবস্থান:** মেসোপটেমিয়া
#* **মূল বৈশিষ্ট্য:** কৃষি।

### অতিরিক্ত সভ্যতা:

* **ট্রয় সভ্যতা**
* **লেমুরিয়া সভ্যতা**
* **নিকারাগুয়ার সভ্যতা**
* **সাফার সভ্যতা**
* **ব্রোঞ্জ যুগের সভ্যতা**
* **কাল্কিদিয়া সভ্যতা**
* "সিন্ধু সভ্যতা*

=== হারানো সভ্যতা: ===

* *'মোইরা সভ্যতা**
* **মায়ান সভ্যতা (পুনর্জন্ম)**
* **এশিয়ান সভ্যতা (হারিয়ে যাওয়া সংস্কৃতি)**

**ইত্যাদি'''
শেখ আব্দুর রশীদ

**শেখ আব্দুর রশীদ** (জন্ম: ৫ মে ১৯৫৭) একজন অবসরপ্রাপ্ত সরকারি কর্মকর্তা যিনি পেট্রোবাংলার চেয়ারম্যান ও স্বরাষ্ট্র মন্ত্রণালয়ের অতিরিক্ত সচিব ছিলেন। ২০২৪ সালে মুহাম্মদ ইউনূসের অন্তর্বর্তীকালীন সরকার তাকে অবসর থেকে পুনরায় অতিরিক্ত সচিব হিসেবে  মাধ্যমিক ও উচ্চ শিক্ষা বিভাগের নিয়োগ দেন। পরে তিনি সচিব হিসেবে পদোন্নতি পেয়ে বাংলাদেশের ২৫তম মন্ত্রিপরিষদ সচিব হন।

## প্রাথমিক ও শিক্ষা জীবন
ড. শেখ  আব্দুর রশীদ ১৯৫৭ সালের ৫ মে সাতক্ষীরা জেলার কালিগঞ্জ উপজেলার খড়িতলা গ্রামে  জন্মগ্রহণ করেন। তিনি মাধ্যমিক স্কুল সার্টিফিকেট (এসএসসি) ও উচ্চ মাধ্যমিক স্কুল সার্টিফিকেট (এইচএসসি) পরীক্ষায় মেধাতালিকায় তৃতীয় স্থান অধিকার করেন। তিনি ঢাকা বিশ্ববিদ্যালয় থেকে রাষ্ট্রবিজ্ঞানে  স্নাতক ও স্নাতকোত্তর ডিগ্রি অর্জন করেন। তিনি নেদারল্যান্ডসের দি হেগ শহরে অবস্থিত ইনস্টিটিউট অব সোশ্যাল স্টাডিজ হতে জননীতি ও প্রশাসন বিষয়ে এম এ ডিগ্রি লাভ করেন। পরবর্তীতে তিনি ২০০৫ সালে ঢাকা বিশ্ববিদ্যালয় হতে লোকপ্রশাসন বিষয়ে পিএইচডি লাভ করেন।

## কর্মজীবন
শেখ আব্দুর রশীদ ১৯৮২ সালে বাংলাদেশ সিভিল সার্ভিস ১৯৮২ ব্যাচের সম্মিলিত মেধাতালিকায় চতুর্থ ও প্রশাসন ক্যাডারে প্রথমস্থান অর্জন করেন। পরে তিনি প্রশাসনে যোগদান করে উপজেলা নির্বাহী অফিসার, অতিরিক্ত জেলা প্রশাসক, জেলা প্রশাসক হিসেবে মাঠ প্রশাসনে দায়িত্ব পালন করেন। তিনি খালেদা জিয়ার সরকারের আমলে প্রধানমন্ত্রীর কার্যালয় পরিচালক হিসেবে দায়িত্ব পালন করেন এবং পরবর্তীতে প্রধানমন্ত্রীর কার্যালয়ের মহাপরিচালক হন। এছাড়া তিনি পেট্রোবাংলার চেয়ারম্যান ও স্বরাষ্ট্র মন্ত্রণালয়ের অতিরিক্ত সচিব ছিলেন।

২০০৯ সালে আওয়ামী লীগ সরকার দায়িত্ব  গ্রহণের পর শেখ আব্দুর রশীদকে মিথ্যা মামলায় তাকে ওএসডি করে। পরে তদন্তে নির্দোষ প্রমাণিত হলেও তাকে চার বছর পর জানানো হয়। ততক্ষণে তিনি অবসরে চলে যান।

শেখ রশীদ সিনিয়র সচিব হিসেবে  মাধ্যমিক ও উচ্চ শিক্ষা বিভাগ-এর দায়িত্বে ছিলেন। ৮ অক্টোবর ২০২৪ সালের এক প্রজ্ঞপনের মাধ্যমে ১৪ অক্টোবর ২০২৪ সাল থেকে ২ বছরের জন্য  বাংলাদেশের ২৫তম মন্ত্রিপরিষদ সচিব হিসেবে নিয়োগ দেয়া হয়। 

ছাত্র-জনতার গণঅভ্যুত্থানে গত ৫ আগস্ট আওয়ামী লীগ সরকারের পতনের পর  অন্তর্বর্তী সরকার গঠন হলে  অবসরে থাকা অবস্থায়  ১৭ আগস্ট চুক্তিতে দুই বছরের জন্য মাধ্যমিক ও উচ্চশিক্ষা বিভাগে নিয়োগ পান। একদিন পরেই ১৮ আগস্ট তাকের তাকে সিনিয়র সচিব হিসেবে পদোন্নতি দেয়া হয়।

## ব্যক্তিগত জীবন
ব্যক্তিগত জীবনে তিনি বিবাহিত। তার সহধর্মিণী অবসরপ্রাপ্ত সরকারি কর্মকর্তা যিনি অতিরিক্ত সচিব হিসেবে দায়িত্ব পালন শেষে অবসর নেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশের সচিব
বিষয়শ্রেণী:বাংলাদেশের মন্ত্রিপরিষদ সচিব
জুডিথ বারসি

**জুডিথ ইভা বারসি** (জুন ৬, ১৯৭৮ - ২৫ জুলাই, ১৯৮৮) একজন আমেরিকান শিশু অভিনেত্রী ছিলেন। টেলিভিশনে কাজ করার মধ্য দিয়ে অভিনয় তাঁর অভিনয় জীবনের শুরু হয়। তিনি বিজ্ঞাপন এবং টেলিভিশন সিরিজের মাধ্যমে, এবং একই সাথে  ১৯৮৭ সালের চলচ্চিত্র জ’স: দ্য র‌্যাভেঞ্জ সিনেমা নিয়ে দর্শকের সামনে উপস্থিত হন । . তিনি *দ্য ল্যান্ড বিফোর টাইম-* এ ডাকি এবং *অল ডগস গো টু হেভেনে* অ্যান-মেরির কণ্ঠ দিয়েছেন, যে দুটো সিনেমাই তার মৃত্যুর পরে মুক্তি পেয়েছে। তিনি এবং তাঁর মা, মারিয়া, ১৯৮৮ সালের জুলাই মাসে সংঘটিত জোড়া খুনের ঘটনায় নিহত হন - তার বাবা জোসেফ বারসি তাদের বাড়িতে আত্মহত্যা করেছিলেন। 

## তথ্যসূত্র

বিষয়শ্রেণী:১৯৭৮-এ জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:খুন হওয়া শিশু
বিষয়শ্রেণী:পত্নীহত্যা
বিষয়শ্রেণী:মার্কিন খুনের শিকার
বিষয়শ্রেণী:খুন হওয়া মার্কিন শিশু
বিষয়শ্রেণী:শিশু মৃত্যু
বিষয়শ্রেণী:শিশু নির্যাতনের ফলে মৃত্যু
বিষয়শ্রেণী:হলিউড হিলসের ফরেস্ট লন মেমোরিয়াল পার্কে সমাহিত
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:হাঙ্গেরীয় বংশোদ্ভূত মার্কিন ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:ক্যালিফোর্নিয়ায় আগ্নেয়াস্ত্র দ্বারা মৃত্যু
বিষয়শ্রেণী:বালিকাদের প্রতি সহিংসতার ঘটনা
বিষয়শ্রেণী:১৯৮৮-এ খুন হওয়া ব্যক্তি
তান চুং

**তান চুং** (জন্ম- ১৮ এপ্রিল ১৯২৯ ) ) চীনা ইতিহাস , চীন-ভারত সম্পর্ক এবং দুই দেশের সাংস্কৃতিক বিনিময়ের একজন বিশিষ্ট ব‍্যক্তিত্ব। তিনি প্রায় অর্ধশতাব্দী ধরে ভারতে চীনা ভাষা ও সংস্কৃতির চর্চা ও অধ্যয়নের চূড়ামণি ছিলেন। 

## জন্ম ও প্রারম্ভিক জীবন
তান চুং ১৯২৯ খ্রিস্টাব্দের ১৮ এপ্রিল ব্রিটিশ মালয় অধুনা মালয়েশিয়ার জোহরের মাতুবাহারে জন্মগ্রহণ করেন। পিতা অধ্যাপক তান ইউন-শান এবং মাতা তান চ্যান নাই-ওয়েইয়ের জ্যেষ্ঠ সন্তান তাই চুং। তান ইউন-শান ছিলেন একজন বিশিষ্ট চীনা পণ্ডিত এবং রবীন্দ্রনাথ ঠাকুরের একজন ঘনিষ্ঠ সহযোগী এবং মাতা তান চ্যান নাই-ওয়েইয়ে ছিলেন জোহরের এক বিদ্যালয়ের অধ্যক্ষ । মাতাপিতার জ্যেষ্ঠ সন্তান তান চ্যুং চীনে প্রাথমিক শিক্ষার পর ১৯৫৫ খ্রিস্টাব্দে শান্তিনিকেতনে আসেন। বিশ্বভারতী বিশ্ববিদ্যালয় থেকে পিএইচডি সম্পন্ন করার পর , এনডিএ, খড়কভাসলাতে অধ্যাপনা করেন, তারপর দিল্লি বিশ্ববিদ্যালয়ে চীনা অধ্যাপক হিসেবে যোগ দেন এবং পরে জওহরলাল নেহরু বিশ্ববিদ্যালয়ের চীনা ও জাপানি স্টাডিজ বিভাগের প্রধান হন। তার স্ত্রী হুয়াং ই-শু দিল্লি বিশ্ববিদ্যালয়ে চীনা ভাষা পড়ান।

## কর্মজীবন
তান চুং বহু বছর ধরে জওহরলাল নেহরু বিশ্ববিদ্যালয় (জেএনইউ) এবং দিল্লি বিশ্ববিদ্যালয়ে শিক্ষকতা করেছেন। তার পিতা, তান ইয়ুন-শান (১৮৯৮-১৯৮৩), শান্তিনিকেতনে চীনা ভবনের প্রতিষ্ঠাতা-অধ্যক্ষ এবং বিশ শতকের তিন ও চারের দশকে ভারতীয় স্বাধীনতা আন্দোলনের সাথে জাতীয়তাবাদী চীনের মিথস্ক্রিয়া চালানোর প্রধান ব্যক্তিত্ব ছিলেন।  ১৯৯৪ খ্রিস্টাব্দে অবসরের পর তান চুং নতুন দিল্লির 'ইন্দিরা গান্ধী ন্যাশনাল সেন্টার ফর দ্য আর্টস', এর গবেষণা অধ্যাপক হিসেবে কাজ করেন এবং বর্তমানে মার্কিন যুক্তরাষ্ট্রের শিকাগোতে বসবাস করেন। তিনি আইসিএস/ইন্সটিটিউট অফ চাইনিজ স্টাডিজ, নয়াদিল্লির অনারারি ডিরেক্টর হন ।

২০০৮ খ্রিস্টাব্দের ডিসেম্বরে নয়াদিল্লিতে তার ৮০তম জন্মদিন উপলক্ষে তার সম্মানে একটি সম্মেলন অনুষ্ঠিত হয়। 

## পুরস্কার
2010 সালে, তিনি সরকার কর্তৃক তৃতীয় সর্বোচ্চ বেসামরিক সম্মান পদ্মভূষণে ভূষিত হন। একই বছরে চীনের প্রধানমন্ত্রী ওয়েন জিয়াবাও কর্তৃক ভারতের  এবং চীন-ভারত মৈত্রী পুরস্কার। 

২০১৩ খ্রিস্টাব্দের জুনে, ইউনান একাডেমি অফ সোশ্যাল সায়েন্স তাকে একাডেমির সম্মানসূচক ফেলোশিপ প্রদান করে। 

২০১৩ খ্রিস্টাব্দের ডিসেম্বরে বিশ্বভারতী বিশ্ববিদ্যালয় অধ্যাপক তান চুংকে ডিলিট এবং সর্বোচ্চ সম্মান দেশিকোত্তম প্রদান করে।

অধ্যাপক তান চুং চীনের ইতিহাস, চীন-ভারত সম্পর্ক ও সংস্কৃতির উপর বেশ কিছু গ্রন্থ রচনা করেছেন। উল্লেখযোগ্য গ্রন্থগুলি হল-

* 
* 
* 
* 

## তথ্যসূত্র

বিষয়শ্রেণী:সাহিত্য ও শিক্ষায় পদ্মভূষণ প্রাপক
বিষয়শ্রেণী:জওহরলাল নেহরু বিশ্ববিদ্যালয়ের শিক্ষক
বিষয়শ্রেণী:শান্তিনিকেতনের সাথে যুক্ত ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯২৯-এ জন্ম
বিষয়শ্রেণী:দিল্লি বিশ্ববিদ্যালয়ের শিক্ষক
রেডমি ৮

**রেডমি ৮**  হলো শাওমি এর একটি সাব-ব্র্যান্ড রেডমি সিরিজের অংশ হিসেবে অ্যান্ড্রয়েড-ভিত্তিক স্মার্টফোনের একটি লাইন। এর প্রধান মডেল রেডমি ৮ ঘোষণা করা হয় ৯ অক্টোবর ২০১৯ তারিখে এবং বাজারে আসে ১২ অক্টোবর ২০১৯ তারিখে। এরপর ১২ অক্টোবর ২০১৯ তারিখে রেডমি ৮এ ঘোষণা করা হয়, যা রেডমি ৮ এর একটি লাইট মডেল হিসেবে প্রচার করা হয়। পরবর্তীতে, ১১ ফেব্রুয়ারি ২০২০ তারিখে ভারতে রেডমি ৮এ Dual ঘোষণা করা হয়, যার ক্যামেরার সেটআপ রেডমি ৮এ এর থেকে আলাদা। ২ এপ্রিল, ২০২০ সালে রেডমি ৮এ Dual-কে ইন্দোনেশিয়ায় **রেডমি ৮এ প্রো** হিসাবে ঘোষণা করা হয়েছিল।

## ডিজাইন
সামনের অংশটি গরিলা গ্লাস ৫ দিয়ে তৈরি এবং পিছনেরটি প্লাস্টিকের তৈরি।

স্মার্টফোনের নীচে ব্যবহারকারী ইউএসবি-সি পোর্ট, স্পিকার, মাইক্রোফোন এবং ৩.৫ মিমি অডিও জ্যাক খুঁজে পেতে পারেন। উপরে, একটি অতিরিক্ত মাইক্রোফোন এবং IR ব্লাস্টার রয়েছে। বাম দিকে, মাইক্রোএসডি স্লট সহ একটি ডুয়াল সিম ট্রে রয়েছে। ডানদিকে, ভলিউম রকার এবং পাওয়ার বোতাম রয়েছে। এছাড়াও, রেডমি ৮ এর পিছনে ক্যামেরা দ্বীপের নীচে একটি ফিঙ্গারপ্রিন্ট স্ক্যানার রয়েছে। স্মার্টফোনটি মোবাইল ব্যবহারকে আরও নিরাপদ ও আরামদায়ক করে তোলে। এর আধুনিক ডিজাইন এবং ফিচারগুলো ব্যবহারকারীর চাহিদা পূরণে সক্ষম।

## তথ্যসূত্র


বিষয়শ্রেণী:বন্ধ হওয়া স্মার্টফোন
বিষয়শ্রেণী:২০১৯-এ প্রবর্তিত মোবাইল ফোন
বিষয়শ্রেণী:একাধিক পিছনের ক্যামেরা সহ মোবাইল ফোন
বিষয়শ্রেণী:রেডমি স্মার্টফোন
বিষয়শ্রেণী:অ্যান্ড্রয়েড (অপারেটিং সিস্টেম) ডিভাইস
২০২৪–২৫ রঞ্জি ট্রফি

**২০২৪–২৫ রঞ্জি ট্রফি** হল রঞ্জি ট্রফির ৯০তম মৌসুম, ভারতের প্রধান প্রথম-শ্রেণীর ক্রিকেট টুর্নামেন্ট। এটি ১০ অক্টোবর থেকে ২৬ ফেব্রুয়ারি ২০২৫ পর্যন্ত অনুষ্ঠিত হচ্ছে।

## বিন্যাস
দলগুলোকে এলিট ক্যাটাগরিতে বিভক্ত করে ৩২টি দলকে চারটি গ্রুপে ভাগ করা হয়, যেখানে প্লেট ক্যাটাগরিতে ৬টি দল থাকে। এলিট গ্রুপের দলগুলি একে অপরের সাথে একবার খেলেছিল, প্রতিটি গ্রুপের শীর্ষ দুটি দল কোয়ার্টার-ফাইনালের জন্য যোগ্যতা অর্জন করেছিল। প্লেট গ্রুপেও দলগুলি একে অপরের সাথে একবার খেলেছিল, তবে শীর্ষ দুটি দল ফাইনাল খেলেছিল। দুটি প্লেট ফাইনালিস্ট পরবর্তী মৌসুম, ২০২৫-২৬ এর জন্য এলিট গ্রুপে উন্নীত হবে, যখন চারটি এলিট গ্রুপের নীচের দুটি দল সম্মিলিতভাবে - উভয় পয়েন্ট এবং ভাগফল প্লেট গ্রুপে অবনমিত হবে।

## লিগ পর্ব

;গ্রুপ এ 

;গ্রুপ বি 

;গ্রুপ সি 

;গ্রুপ ডি

;প্লেট গ্রুপ

## প্লেট ফাইনাল

## নকআউট পর্ব

### কোয়ার্টার-ফাইনাল

-------

-------

-------

### সেমি-ফাইনাল

-------

### ফাইনাল

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজ হোম
*ইএসপিএনক্রিকইনফোতে প্লেট লিগ (ইংরেজি)

বিষয়শ্রেণী:রঞ্জি ট্রফি
বিষয়শ্রেণী:২০২৪-এ ভারতীয় ক্রিকেট
বিষয়শ্রেণী:২০২৫-এ ভারতীয় ক্রিকেট
বিষয়শ্রেণী:২০২৪-২৫ ঘরোয়া ক্রিকেট প্রতিযোগিতা
বিষয়শ্রেণী:রঞ্জি ট্রফি মৌসুম
ইনসুলিন (ঔষধ)

**ইনসুলিন** () একটি প্রোটিন হরমোন যা রক্তে উচ্চমাত্রার গ্লুকোজের চিকিৎসার জন্য ঔষধ হিসেবে ব্যবহৃত হয়।  এর মধ্যে রয়েছে ডায়াবেটিস মেলিটাস টাইপ 1, ডায়াবেটিস মেলিটাস টাইপ 2, গর্ভকালীন ডায়াবেটিস, এবং ডায়াবেটিক কেটোঅ্যাসিডোসিস এবং হাইপারসমোলার হাইপারগ্লাইসেমিক অবস্থার মতো ডায়াবেটিসের জটিলতা।  এটি উচ্চ রক্তের পটাসিয়ামের মাত্রার চিকিৎসার জন্য গ্লুকোজের সাথেও ব্যবহৃত হয়।  সাধারণত এটি ত্বকের নিচে ইনজেকশনের মাধ্যমে দেওয়া হয়, তবে কিছু প্রকার শিরা বা পেশীতে ইনজেকশন দিয়েও ব্যবহার করা যেতে পারে। 

সাধারণ পার্শ্ব প্রতিক্রিয়া হল রক্তে নিম্নমাত্রায় শর্করা ।  অন্যান্য পার্শ্বপ্রতিক্রিয়াগুলির মধ্যে ইনজেকশনের জায়গায় ব্যথা বা ত্বকের পরিবর্তন, রক্তে পটাসিয়াম কমে যাওয়া এবং অ্যালার্জির প্রতিক্রিয়া অন্তর্ভুক্ত থাকতে পারে।  গর্ভাবস্থায় ব্যবহার শিশুর জন্য তুলনামূলকভাবে নিরাপদ।  শূকর বা গরুর অগ্ন্যাশয় থেকে ইনসুলিন তৈরি করা যায়।  শুকরের প্রকরণ বা রিকম্বিন্যান্ট প্রযুক্তি ব্যবহার করে মানব সংস্করণ তৈরি করা যেতে পারে।  এর তিনটি প্রধান ধরন রয়েছে স্বলসময়-কার্যকরী (যেমন নিয়মিত ইনসুলিন ), মধ্যবর্তী-কার্যকরী (যেমন নিরপেক্ষ প্রোটামিন হ্যাজেডর্ন (NPH) ইনসুলিন), এবং দীর্ঘসময়-কার্যকরী (যেমন ইনসুলিন গ্লারগিন ) এর মধ্যে পড়ে। 

১৯২২ সালে চার্লস বেস্ট ও ফ্রেডেরিক ব্যানটিং কানাডায় প্রথম ঔষধ হিসাবে ইনসুলিন ব্যবহার করেছিলেন।  এটি বিশ্ব স্বাস্থ্য সংস্থার প্রয়োজনীয় ঔষধের তালিকায় রয়েছে।  উন্নয়নশীল দেশে পাইকারি খরচ প্রতি ১,০০০ iu (34.7) প্রায় US$2 থেকে $11&nbsp;mg) নিয়মিত ইনসুলিন এবং $2 থেকে $11 প্রতি 1,000 iu NPH ইনসুলিন।  যুক্তরাজ্যে ১,০০০ iu নিয়মিত বা NPH ইনসুলিনের দাম NHS ৭.৫০ পাউন্ড, যেখানে এই পরিমাণ ইনসুলিন গ্লারজিনের দাম ৩১ পাউন্ড।  মার্কিন যুক্তরাষ্ট্রে মূল্য 2024 সালের হিসাবে প্রতি মাসে প্রায়  হ্রাস পেয়েছে  ২০১৭ সালে হিউম্যান ইনসুলিন মার্কিন যুক্তরাষ্ট্রে ৭৩তম সর্বাধিক নির্ধারিত ঔষধ ছিল, যার এক কোটিরও বেশি প্রেসক্রিপশনে ছিল। 

## তথ্যসূত্র


বিষয়শ্রেণী:বহুমূত্ররোগ
বিষয়শ্রেণী:ঔষধ
অ্যাসিটিক অ্যাসিড (চিকিৎসাক্ষেত্রে ব্যবহার)

**অ্যাসিটিক অ্যাসিড**, যা কম ঘনত্বে **ভিনেগার** নামে পরিচিত, এটি একটি অ্যাসিড যা বহু অবস্থায় চিকিৎসার জন্য ব্যবহৃত হয়। কানের ড্রপ হিসাবে এটি কানের খইলের সংক্রমণের চিকিৎসার জন্য ব্যবহৃত হয়।  এটি কানের কটনের সাথে ব্যবহার করা যেতে পারে।  যাদের সংক্রমণ বা বাধা প্রতিরোধের প্রয়াসে মূত্রনালীর ক্যাথেটার রয়েছে তাদের ক্ষেত্রে তরল হিসাবে এটি মূত্রাশয় ফ্লাশ করার জন্য ব্যবহার করা হয়।  জেল হিসাবে এটি যোনির পিএইচ সামঞ্জস্য করতে ব্যবহার করা যেতে পারে।  স্ক্রিনিংয়ের সময় জরায়ুমুখের ক্যান্সার শনাক্ত করতে সাহায্য করার জন্য এটি জরায়ুমুখেও প্রয়োগ করা যেতে পারে। 

পার্শ্বপ্রতিক্রিয়াসমূহের মধ্যে প্রয়োগের স্থানে সামান্য জ্বালাপোড়া হতে পারে।  এলার্জি প্রতিক্রিয়া খুব কমই ঘটে।  যাদের কানের পর্দায় ছিদ্র আছে তাদেরকে কানে ব্যবহার করার পরামর্শ দেওয়া হয় না।  এটি বাহ্যিক কানের সংক্রমণের ব্যাকটেরিয়া এবং ছত্রাকজনিত কারণগুলোর বিরুদ্ধে কাজ করে। 

প্রাচীন মিশরের সময় থেকে অ্যাসিটিক অ্যাসিড চিকিৎসাক্ষেত্রে ব্যবহৃত হয়ে আসছে।  এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে।  অ্যাসিটিক অ্যাসিড জেনেরিক ওষুধ হিসেবে পাওয়া যায়।  মার্কিন যুক্তরাষ্ট্রে কান প্রস্তুতির সাথে চিকিৎসার একটি কোর্সের খরচ US$25 এর কম।  অ্যাসিটিক অ্যাসিড উন্নত বিশ্বের তুলনায় উন্নয়নশীল বিশ্বে বহিকর্ণের সংক্রমণের জন্য বেশি ব্যবহৃত হয়। 

## তথ্যসূত্র


বিষয়শ্রেণী:ঔষধ
বিষয়শ্রেণী:অম্লজনিত রোগের ঔষধ
শ্রোণিদেশে ব্যথা

**শ্রোণিদেশের ব্যথা বা পেলভিক পেইন** হলো নিতম্বের অঞ্চলের মধ্যে ব্যথা ।  ব্যথা তীব্র হতে পারে অর্থাৎ আকস্মিকভাবে শুরু হতে, বা দীর্ঘমেয়াদী অর্থাৎ একটি দীর্ঘ সময়ের জন্য মাঝে মাঝে বা অবিচ্ছিন্নভাবে হতে থাকতে পারে।  যদি ব্যথা 3 মাসের কম স্থায়ী হয় তবে এটি সাধারণত তীব্র বা অ্যাকিউট হিসাবে শ্রেণীবদ্ধ করা হয়; যদি এটি ছয় মাসের বেশি স্থায়ী হয় তবে এটি সাধারণত ক্রনিক বা দীর্ঘস্থায়ী হিসাবে শ্রেণীবদ্ধ করা হয়।  বিষণ্নতা উপসর্গগুলোকে আরও খারাপ করতে পারে।  এটি পেরিনিয়াল ব্যথা থেকে আলাদা। 

শ্রোণিদেশের ব্যথার কারণগুলি মহিলা প্রজনন অঙ্গ, পরিপাক নালির বা মূত্রনালীর, বা শ্রোণীর কাছাকাছি কাঠামো যেমন মহাধমনীর নীচের দিকের সাথে সম্পর্কিত হতে পারে।  মহিলাদের প্রজনন অঙ্গগুলির সাথে সম্পর্কিত সাধারণ কারণগুলির মধ্যে রয়েছে মাসিক বাধা, এন্ডোমেট্রিওসিস এবং ফাইব্রয়েডস ; যদিও গুরুতর কারণগুলির মধ্যে রয়েছে একটোপিক গর্ভাবস্থা, শ্রোণিচক্রের প্রদাহজনিত রোগ এবং ডিম্বাশয়ের টর্শন ।  পরিপাকনালীর ট্র্যাক্টের সাথে সম্পর্কিত সাধারণ কারণগুলির মধ্যে রয়েছে ইরিটেবল বাওয়েল সিনড্রোম, পাকস্থলী ও অন্ত্রের প্রদাহ, কোষ্ঠকাঠিন্য এবং কোলন ক্যান্সার ।  অন্যান্য গুরুতর কারণগুলির মধ্যে রয়েছে অ্যাপেনডিসাইটিস ।  মূত্রনালীর সাথে সম্পর্কিত সাধারণ কারণগুলির মধ্যে রয়েছে মূত্রাশয় সংক্রমণ, কিডনিতে পাথর এবং ইন্টারস্টিশিয়াল সিস্টাইটিস ।  অন্যান্য কারণগুলির মধ্যে রয়েছে ফাইব্রোমায়ালজিয়া, পেটের প্রাচীরের পেশীতে আঘাত, এবং পেটের মহাধমনী অ্যানিউরিজম ।  যৌন নির্যাতনের পরেও দীর্ঘস্থায়ী ব্যথা হতে পারে। 

ডায়াগনস্টিক ওয়ার্ক আপের মধ্যে পূর্বলক্ষণগুলোর ইতিহাস এবং শারীরিক পরীক্ষা অন্তর্ভুক্ত থাকে এবং এটি ল্যাবরেটরি পরীক্ষা এবং মেডিকেল ইমেজিং দ্বারা পরীক্ষিত হতে পারে।  সম্ভাব্য গর্ভবতী এমন সমস্ত মহিলার জন্য একটি গর্ভাবস্থা পরীক্ষার সুপারিশ করা হয়।  উদ্বেগজনক উপসর্গগুলোর মধ্যে রয়েছে জ্বর, মেনোপজের পরে যোনিপথে রক্তপাত, নিম্ন রক্তচাপ এবং পেরিটোনাইটিস । 

শ্রোণী ব্যথা মহিলাদের এবং পুরুষদের উভয়কেই আক্রান্ত করতে পারে যদিও দীর্ঘস্থায়ী শ্রোণিদেশের ব্যথা সাধারণত মহিলাদের হয়ে থাকে।প্রায় ২% থেকে ২৪% ক্ষেত্র্ব মহিলাদের শ্রোণিদেশের ব্যাথা রজঃচক্রের সাথে অসংশ্লিষ্ট হয়, ৮% থেকে ২১% ক্ষেত্রে যৌনমিলনের সময়, এবং ১৭% থেকে ৮১% মাসিক চলাকালীন হয়ে থাকে।দীর্ঘস্থায়ী শ্রোণিদেশের ব্যাথা প্রায় ৬-২৭% মহিলার হয়ে থাকে ।

## তথ্যসূত্র


বিষয়শ্রেণী:রজঃচক্র
জুরিকো দাভিতাশভিলি

**জুরিকো দাভিতাশভিলি** (; জন্ম: ১৫ ফেব্রুয়ারি ২০০১) হলেন একজন জর্জীয় পেশাদার ফুটবল খেলোয়াড়। তিনি বর্তমানে ফরাসি ক্লাব বর্দো এবং জর্জিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০১৬ সালে, দাভিতাশভিলি জর্জিয়া অনূর্ধ্ব-১৭ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত জর্জিয়ার বয়সভিত্তিক দলের হয়ে খেলার পর, তিনি ২০১৯ সালে জর্জিয়ার হয়ে আন্তর্জাতিক পর্যায়ে অভিষেক করেছেন; জর্জিয়ার জার্সি গায়ে তিনি এপর্যন্ত ৩৪ ম্যাচে ৬টি গোল করেছেন।

## প্রারম্ভিক জীবন
জুরিকো দাভিতাশভিলি ২০০১ সালের ১৫ই ফেব্রুয়ারি তারিখে জর্জিয়ার তিবিলিসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
দাভিতাশভিলি জর্জিয়া অনূর্ধ্ব-১৭, জর্জিয়া অনূর্ধ্ব-১৯ এবং জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন। ২০১৬ সালে তিনি জর্জিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। জর্জিয়ার বয়সভিত্তিক দলের হয়ে তিনি প্রায় ৪ বছরে ২৬ ম্যাচে অংশগ্রহণ করে ১২টি গোল করেছেন।

২০১৯ সালের ৫ই সেপ্টেম্বর তারিখে, ১৮ বছর, ৬ মাস ও ২১ দিন বয়সে, ডান পায়ে ফুটবল খেলায় পারদর্শী দাভিতাশভিলি দক্ষিণ কোরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জর্জিয়ার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৫ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি দক্ষিণ কোরিয়া ২–২ গোলের ব্যবধানে জয়লাভ করেছিল। জর্জিয়ার হয়ে অভিষেকের বছরে দাভিতাশভিলি সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর ও ৩ দিন পর, জর্জিয়ার জার্সি গায়ে প্রথম গোলটি করেছেন; ২০২১ সালের ৮ই সেপ্টেম্বর তারিখে, বুলগেরিয়ার বিরুদ্ধে ম্যাচের ৭৭তম মিনিটে জর্জিয়ার হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জর্জীয় ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড়
বিষয়শ্রেণী:জর্জিয়ার আন্তর্জাতিক যুব ফুটবলার
বিষয়শ্রেণী:জর্জিয়ার অনূর্ধ্ব-১৭ আন্তর্জাতিক ফুটবলার
বিষয়শ্রেণী:জর্জিয়ার অনূর্ধ্ব-১৯ আন্তর্জাতিক ফুটবলার
বিষয়শ্রেণী:জর্জিয়ার অনূর্ধ্ব-২১ আন্তর্জাতিক ফুটবলার
বিষয়শ্রেণী:জর্জিয়ার আন্তর্জাতিক ফুটবলার
বিষয়শ্রেণী:রুশ প্রিমিয়ার লিগের খেলোয়াড়
বিষয়শ্রেণী:তিবিলিসির ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:ফুটবল ক্লাব দিনামো তিবিলিসির খেলোয়াড়
বিষয়শ্রেণী:ফুটবল ক্লাব রুবিন কাজানের খেলোয়াড়
বিষয়শ্রেণী:ফুটবল ক্লাব আর্সেনাল তুলার খেলোয়াড়
বিষয়শ্রেণী:সেঁত-এতিয়েন স্পোর্টস অ্যাসোসিয়েশনের খেলোয়াড়
বিষয়শ্রেণী:লিগ ২-এর খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:রাশিয়ায় প্রবাসী ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
মোবাশ্বের মোনেম

**মোবাশ্বের মোনেম** একজন বাংলাদেশী লোক প্রশাসন বিশেষজ্ঞ। তিনি ঢাকা বিশ্ববিদ্যালয়ের লোক প্রশাসন বিভাগের অধ্যাপক এবং বাংলাদেশ সরকারি কর্ম কমিশনের বর্তমান চেয়ারম্যান।

## শিক্ষাজীবন
মোবাশ্বের ঢাকা বিশ্ববিদ্যালয়ের লোক প্রশাসন বিভাগ থেকে ১৯৮৬ সালে স্নাতক ডিগ্রি সম্পন্ন করেন। তিনি বেলজিয়ামের এন্টওয়ার্প বিশ্ববিদ্যালয় থেকে ১৯৯১ সালে ডেভেলপমেন্ট পলিসিতে পোস্ট গ্রাজুয়েট ডিপ্লোমা এবং ১৯৯২ সালে লোক প্রশাসন ও ব্যবস্থাপনা বিষয়ে স্নাতকোত্তর ডিগ্রি লাভ করেন। ১৯৯৯ সালে তিনি যুক্তরাজ্যের লন্ডন বিশ্ববিদ্যালয় থেকে পাবলিক ম্যানেজমেন্ট বিষয়ে পিএইচডি ডিগ্রি অর্জন করেন। এছাড়া তিনি যুক্তরাজ্যের সাসেক্স বিশ্ববিদ্যালয় ও জার্মানির হাইডেলবার্গ বিশ্ববিদ্যালয়ে পোস্ট ডক্টরাল গবেষণা করেছেন।

## কর্মজীবন

মোবাশ্বের মোনেম ঢাকা বিশ্ববিদ্যালয়ের লোক প্রশাসন বিভাগের অধ্যাপক। তিনি দক্ষিণ কোরিয়ার কোরিয়া বিশ্ববিদ্যালয়ের লোক প্রশাসন বিভাগে পাবলিক ম্যানেজমেন্ট ও পলিসি বিষয়ে ভিজিটিং প্রফেসর হিসেবেও অধ্যাপনা করেছেন। তিনি সুশাসন, পাবলিক সেক্টরে উদ্ভাবন এবং তুলনামূলক পাবলিক পলিসি নিয়ে গবেষণা করেন। বিভিন্ন আন্তর্জাতিক সংস্থার পরামর্শক হিসেবে তিনি কাজ করেছেন এবং বাংলাদেশে সরকারি খাত ব্যবস্থাপনাসহ বিভিন্ন ক্ষেত্রে গুরুত্বপূর্ণ ভূমিকা পালন করেছেন। বিভিন্ন আন্তর্জাতিক জার্নালে তার বহু গবেষণা প্রবন্ধ প্রকাশিত হয়েছে। এছাড়া তিনি দুইটি বইও রচনা করেছেন। তিনি ২০২৪ সালের ৯ অক্টোবর বাংলাদেশ সরকারি কর্ম কমিশনের চেয়ারম্যান হিসেবে নিয়োগ লাভ করেন এবং ১৫ অক্টোবর আনুষ্ঠানিকভাবে দায়িত্ব গ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের অধ্যাপক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ সরকারি কর্ম কমিশনের চেয়ারম্যান
বিষয়শ্রেণী:ঢাকা বিশ্ববিদ্যালয়ের শিক্ষক
পরিগণনামূলক জীববিজ্ঞান

**পরিগণনামূলক জীববিজ্ঞান** বলতে জীববিজ্ঞান ও পরিগণনামূলক বিজ্ঞানের আন্তঃশাস্ত্রীয় গবেষণাক্ষেত্রকে বোঝায়, যেখানে উপাত্ত বিশ্লেষণ, গাণিতিক প্রতিমান নির্মাণ (মডেলিং) ও পরিগণনামূলক ছদ্মায়ন (সিমুলেশন) ব্যবহার করে জীববৈজ্ঞানিক ব্যবস্থাসমূহ ও সম্পর্কসমূহ অনুধাবন করা হয়। এই গবেষণা ক্ষেত্রটিতে কম্পিউটার বিজ্ঞান (পরিগণকীয় বিজ্ঞান), জীববিজ্ঞান ও বৃহৎ উপাত্ত গবেষণা ক্ষেত্রটির মেলবন্ধন ঘটেছে। এছাড়া ফলিত গণিত, রসায়ন ও বংশাণুবিজ্ঞানও এর ভিত্তি গঠন করেছে। পরিগণনামূলক জীববিজ্ঞানের সাথে জীববৈজ্ঞানিক পরিগণন (কম্পিউটিং) ক্ষেত্রটির পার্থক্য আছে; শেষোক্তটি হল কম্পিউটার বিজ্ঞান ও প্রকৌশল শাস্ত্রের একটি উপক্ষেত্র যেখানে জীব প্রকৌশল ব্যবহার করে পরিগণক যন্ত্র তথা কম্পিউটার নির্মাণ করা হয়। 

## তথ্যসূত্র

## বহিঃসংযোগ
* bioinformatics.org

বিষয়শ্রেণী:পরিগণনামূলক জীববিজ্ঞান
বিষয়শ্রেণী:জৈব তথ্যবিজ্ঞান
বিষয়শ্রেণী:গবেষণার পরিগণনামূলক ক্ষেত্র
দুর্গা অষ্টমী

**দুর্গা অষ্টমী** বা **মহা অষ্টমী** হল দেবী দুর্গার উপাসনায় হিন্দুদের দ্বারা উদযাপিত নবরাত্রি উৎসবের অষ্টম দিন। পূর্ব ভারতে, *দুর্গা অষ্টমী* পাঁচ দিনব্যাপী উদযাপিত দুর্গাপূজা উৎসবের অন্যতম শুভ দিন। ঐতিহ্যগতভাবে, হিন্দু পরিবারগুলোতে এই উৎসবটি ১০ দিন ধরে পালন করা হয়, তবে প্যান্ডেলগুলোতে যে আসল পূজা হয় তা ৫ দিন ধরে (ষষ্ঠী থেকে শুরু করে) অনুষ্ঠিত হয়। ভারতে, এই পবিত্র উপলক্ষে হিন্দুরা উপবাস করেন। লোকেরা এই দিনে লোকনৃত্য গরবা করতে এবং রঙিন পোশাক পরতে একত্রিত হয়। এই দিনটি অস্ত্র পূজার (অস্ত্রের আনুষ্ঠানিক উপাসনা) জন্যও পরিচিত; এই দিনে দুর্গার অস্ত্রের পূজা করা হয়। এই দিনে অস্ত্র বা সমরকলার ব্যবহার চিহ্নিত করতে উপলক্ষটি **বীর অষ্টমী**কেও উপস্থাপিত করা হয়।

## বিবরণ
নবরাত্রি বা দুর্গাপূজা উদযাপনের অষ্টম দিন দুর্গাষ্টমী বা দুর্গা অষ্টমী নামে পরিচিত। এটি মহাষ্টমী নামেও পরিচিত এবং হিন্দু ধর্ম অনুসারে এটি অন্যতম শুভ দিন। এটি হিন্দু বর্ষপঞ্জি অনুসারে আশ্বিন মাসের উজ্জ্বল চন্দ্র পাক্ষিক অষ্টমী তিথিতে পড়ে।

এটি বিশ্বাস করা হয় যে কিছু অঞ্চলে, দেবী চামুণ্ডা এই দিনে দুর্গার কপাল থেকে আবির্ভূত হয়েছিলেন এবং চণ্ড ও মুণ্ড এবং রক্তবীজ (মহিষাসুরের সহযোগী অসুর)কে বিনাশ করেছিলেন। মহাষ্টমীতে দুর্গাপূজার সময় ৬৪ জন যোগিনী ও মাতৃকার (দুর্গার রূপ) পূজা করা হয়। ভারতের বিভিন্ন অঞ্চলে মাতৃকার তাৎপর্য বিভিন্নভাবে ব্যাখ্যা করা হয়।

দুর্গাপূজার সময় যে অষ্ট শক্তির পূজা করা হয় তারা হলেন ব্রাহ্মণী, মহেশ্বরী, কৌমারী, বৈষ্ণবী, বরাহী, নরসিংহী, ইন্দ্রাণী এবং চামুন্ডা। মাসিক দুর্গাষ্টমীতে প্রতি মাসে মা দুর্গার আচার-অনুষ্ঠান পালন করেন। তবে নবরাত্রির সময়, যখন তাঁর নয়টি রূপের পূজা করা হয়, দুর্গা অষ্টমীকে *চৈত্র* নবরাত্রির সময় অষ্টম দিনে এবং পরবর্তীকালে *শারদীয়া* নবরাত্রিতে পূজা করা হয়।

## আচারানুষ্ঠান

উত্তর ভারতে উদ্ভূত দুর্গা অষ্টমীর সাথে সম্পর্কিত একটি ঐতিহ্য হলো কন্যা পূজা নামে একটি অনুষ্ঠানের মাধ্যমে কন্যাকে (যুবতী মেয়েদের) সম্মান জানানো। একদল অবিবাহিত মেয়েকে (পাঁচ থেকে সাত জন) সম্মান জানাতে তাদের বাড়িতে আমন্ত্রণ জানানো হয়। এই ঐতিহ্যটি এই বিশ্বাসের উপর ভিত্তি করে যে এই যুবতী মেয়েদের প্রত্যেকে পৃথিবীতে দুর্গার মহাশক্তিকে প্রতিনিধিত্ব করে। মেয়েদের দলটিকে তাদের পা ধুয়ে (কাউকে স্বাগত জানানোর জন্য ভারতে একটি সাধারণ অনুষ্ঠান) তাদের বাড়িতে স্বাগত জানানো হয় এবং তারপরে আরতি ও পূজার অন্যান্য অনুষ্ঠান করা হয়। আচার অনুষ্ঠানের পরে, মেয়েদের মিষ্টি এবং খাবার খাওয়ানো হয় এবং ছোট উপহার দিয়ে সম্মানিত করা হয়।

## তথ্যসূত্র


বিষয়শ্রেণী:হিন্দুদের পবিত্র দিন
বিষয়শ্রেণী:ওড়িশার সংস্কৃতি
বিষয়শ্রেণী:সেপ্টেম্বর উদ্‌যাপন
বিষয়শ্রেণী:অক্টোবর উদ্‌যাপন
বিষয়শ্রেণী:ভারতের হিন্দু উৎসব
বিষয়শ্রেণী:ভারতের ধর্মীয় উৎসব
বিষয়শ্রেণী:বাংলাদেশের সরকারি ছুটির দিন
যুক্তরাজ্যের সাধারণ নির্বাচন, ১৮৭৪

**১৮৭৪ সালের যুক্তরাজ্যের সাধারণ নির্বাচনে** উইলিয়াম গ্ল্যাডস্টোনের নেতৃত্বে ক্ষমতাসীন লিবারেলরা নির্ণায়কভাবে হেরে যায়। যদিও তাদের দল সংখ্যাগরিষ্ঠ ভোটে জয়লাভ করে। বেঞ্জামিন ডিসরেইলির নেতৃত্বে কনজারভেটিভরা হাউস অফ কমন্সে সংখ্যাগরিষ্ঠ আসন জিতেছে। কারণ তারা বেশ কয়েকটি বিনা প্রতিদ্বন্দ্বিতায় জয়ী হয়েছে। এটি ছিল ১৮৪১ সালের পর সাধারণ নির্বাচনে প্রথম কনজারভেটিভ বিজয়। একটি নির্বাচন আহ্বান করার গ্ল্যাডস্টোনের সিদ্ধান্ত তার পিয়ারদের বিস্মিত করেছিল, কারণ তারা তাদের জোটে অসন্তোষের বড় ক্ষেত্র সম্পর্কে সচেতন ছিল। উদাহরণস্বরূপ, অসঙ্গতিবাদীরা শিক্ষা নীতিতে বিরক্ত ছিল; অনেক শ্রমিক শ্রেণীর মানুষ নতুন ট্রেড ইউনিয়ন আইন এবং মদ্যপানের উপর বিধিনিষেধ অপছন্দ করে। রক্ষণশীলরা মধ্যবিত্তের মধ্যে লাভবান হচ্ছিল। গ্ল্যাডস্টোন আয়কর বাতিল করতে চেয়েছিলেন, কিন্তু নিজের মন্ত্রিসভা নিয়ে যেতে ব্যর্থ হন। ফলাফলটি লিবারালদের জন্য একটি বিপর্যয় ছিল, যারা ৩৮৭ এমপি থেকে মাত্র ২৪২-এ গিয়েছিলেন। রক্ষণশীলরা ২৭১ থেকে ৩৫০-এ উঠে এসেছে। গ্ল্যাডস্টোন নিজেই উল্লেখ করেছেন: "আমরা জিন এবং বিয়ারের স্রোতে ভেসে গেছি"।

নির্বাচনে হোম রুল লিগের আইরিশরা পার্লামেন্টে একটি উল্লেখযোগ্য তৃতীয় দল হয়ে উঠেছে। তারা আয়ারল্যান্ডের জন্য ১০১টি আসনের মধ্যে ৬০টি আসন জিতেছে। এটি ছিল ১৮৭২ সালের গোপন ব্যালট আইন অনুসরণ করে গোপন ব্যালট ব্যবহার করার জন্য প্রথম যুক্তরাজ্যের নির্বাচন। আইরিশ জাতীয়তাবাদী লাভগুলি গোপন ব্যালট আইনের প্রভাবগুলির জন্য দায়ী করা যেতে পারে, কারণ ভাড়াটেরা তাদের বাড়িওয়ালার ইচ্ছার বিরুদ্ধে ভোট দিলে তাদের উচ্ছেদের হুমকি কম ছিল।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (May 2024)">উদ্ধৃতি প্রয়োজন</span>]]* &#x5D; এছাড়াও এই নির্বাচনে প্রথম দুই শ্রমিক শ্রেণীর এমপি নির্বাচিত হন: আলেকজান্ডার ম্যাকডোনাল্ড এবং থমাস বার্ট, মাইনার্স ইউনিয়নের উভয় সদস্য, স্ট্যাফোর্ড এবং মরপেথে লিবারেল-লেবার (লিব-ল্যাব) এমপি হিসাবে নির্বাচিত হন, যথাক্রমে  ১৮৬৭ সালের সংস্কার আইন গ্রামীণ জনগণের আইন প্রণয়ন ক্ষমতাকে ক্ষয় করেছিল। ১৮৭৪ সালের নির্বাচনে, বিশেষ করে আয়ারল্যান্ডে, বড় জমির মালিকরা তাদের কাউন্টির আসন ভাড়াটে কৃষকদের কাছে হারাতে দেখেছিল।

গোপন ব্যালট প্রবর্তনের পর থেকে এটাই একমাত্র সময় যে জনপ্রিয় ভোটের নিরঙ্কুশ সংখ্যাগরিষ্ঠতা পেয়েও যুক্তরাজ্যের একটি দল পরাজিত হয়েছে। এটি প্রাথমিকভাবে কারণ ১০০ টিরও বেশি কনজারভেটিভ প্রার্থী বিনা প্রতিদ্বন্দ্বিতায় নির্বাচিত হয়েছিল। এর মানে হল সেই ১০০টি জায়গায় কোন ভোট দেওয়া হয়নি যেখানে কনজারভেটিভ প্রার্থীদের জনপ্রিয় হওয়ার প্রত্যাশিত ছিল; যেসব আসনে লিবারেল প্রার্থীরা দাঁড়িয়েছিলেন, সেখানে তারা গড়ে একটি উচ্চ অনুপাতে ভোট দিয়েছেন।

নির্বাচনে ৬৫২ জন সংসদ সদস্য নির্বাচিত হয়েছেন, যা আগের নির্বাচনের তুলনায় ছয় কম। দুর্নীতির অভিযোগের পর, বেভারলি এবং স্লিগো বরোর কনজারভেটিভ-অধিকৃত নির্বাচনী এলাকা এবং ব্রিজওয়াটার এবং ক্যাশেলের লিবারেল-অধিকৃত নির্বাচনী এলাকাগুলি বিলুপ্ত করা হয়েছিল।

## ফলাফল
কেন্দ্র|300x300পিক্সেল

## নোট

## তথ্যসূত্র

## আরও পড়ুন
 
* 
* 
* McIntyre, William David. "Disraeli's election blunder: The straits of Malacca issue in the 1874 election." *Culture, Theory and Critique* 5.1 (1961): 76-105.
* 
* 
* 
* Roberts, Matthew. "Election Cartoons and Political Communication In Victorian England" *Cultural & Social History* (2013) 10#3 pp 369–395, covers 1860 to 1890.

১৮৭৪
বিষয়শ্রেণী:বেঞ্জামিন ডিসরেইলি
কন্যা পূজা

**কন্যা পূজা** বা **কুমারী পূজা** হল হিন্দুদের একটি পবিত্র রীতি, যা বিশেষত নবরাত্রি উৎসবের অষ্টমী এবং নবমী তিথিতে অনুষ্ঠিত হয়। এই অনুষ্ঠানটিতে মূলত নয়টি মেয়ের উপাসনা করা হয়, যারা দেবী দুর্গার নয়টি রূপ (নবদুর্গা) এর প্রতিনিধিত্ব করে। হিন্দু দর্শন অনুসারে, এই মেয়েদের সৃষ্টির প্রাকৃতিক শক্তির প্রকাশ হিসাবে বিবেচনা করা হয়। কিংবদন্তি বলে যে নবরাত্রির নবম দিনে মহিষাসুরকে বধ করার জন্য দেবতাদের অনুরোধে শক্তি দেবী দুর্গার রূপ ধারণ করেছিলেন।

## প্রথা
থাম্ব|মহা অষ্টমী কুমারী পূজা

দেবীর প্রতি শ্রদ্ধার চিহ্ন হিসাবে এই নয়টি যুবতী মেয়ের পা ধুয়ে পরিষ্কার করা এবং ভক্তের দ্বারা উপহার হিসাবে নতুন পোশাক নিবেদন করা একটি রীতি। কন্যা পূজার অঙ্গ হিসাবে কন্যা পূজা হ'ল কন্যা সন্তানের মধ্যে ন্যস্ত নারীশক্তিকে স্বীকৃতি দেওয়া।

এই পূজার জন্য নির্বাচন করা মেয়ের বয়স কম হতে হবে। এছাড়াও রয়েছে আনুষ্ঠানিক শুদ্ধিকরণ ও মন্ত্রোচ্চারণের আয়োজন। তাকে একটি বিশেষ বেদীতে বসানো হয়। 'অক্ষত' (ধানের দানা) নিবেদন করে এবং ধূপকাঠি জ্বালিয়ে তাঁর পূজা করা হয়। তাঁর পূজা করা হয় কারণ 'স্ত্রীঃ সমস্তব দেবী ভেদা' দর্শন অনুসারে, নারীরা মহামায়ার (দেবী দুর্গা) প্রতীক। একটি মেয়েকে তার নির্দোষতার কারণে সবচেয়ে বিশুদ্ধ বলে মনে করা হয়।

## তথ্যসূত্র

বিষয়শ্রেণী:হিন্দু উৎসব
বিষয়শ্রেণী:ভারতের ধর্মীয় উৎসব
বিষয়শ্রেণী:সেপ্টেম্বর উদ্‌যাপন
বিষয়শ্রেণী:অক্টোবর উদ্‌যাপন
বিষয়শ্রেণী:ভারতের হিন্দু উৎসব
বিষয়শ্রেণী:নারীদের উৎসব
বিষয়শ্রেণী:নেপালের হিন্দু উৎসব
চাচ্চু (চলচ্চিত্র)

***চাচ্চু*** ২০০৬ সালে মুক্তিপ্রাপ্ত এফ আই মানিক পরিচালিত বাংলা ভাষার বাংলাদেশী নাট্য চলচ্চিত্র। এতে প্রধান ভূমিকায় অভিনয় করেন ডিপজল, দীঘি, শাকিব খান, অপু বিশ্বাস, আলী রাজ, শর্মিলী আহমেদ ও মিশা সওদাগর। এটি ডিপজল অভিনীত ও প্রযোজিত চলচ্চিত্র। এটি হাবিবুর রহমান নৃত্য পরিচালিত প্রথম চলচ্চিত্র।

## পটভূমি
(শাকিব খান) বিপ্লব এক দৃঢ়প্রতিজ্ঞ পুলিশ অফিসারের। বড় অফিসারের মেয়ে (অপু বিশ্বাস) রিয়া চৌধুরী তাঁর প্রেমে পড়েন। কিন্তু বিপ্লবের মিশন দুর্ধর্ষ অপরাধী (ডিপজল) রাজা মিয়ার কবল থেকে ভাতিজি (দীঘি) জুইকে উদ্ধার করা। (আলীরাজ) আসাদের ভুলের কারণে কি মাশুল গুনবে নিষ্পাপ জুই? নাকি ভাইয়ের মেয়েকে ঠিক ঠিক রক্ষা করতে পারবেন বিপ্লব?

## অভিনয়শিল্পী
* শাকিব খান - বিপ্লব, জুইয়ের চাচ্চু
* অপু বিশ্বাস - রিয়া চৌধুরী
* ডিপজল - রাজা মিয়া, চাচ্চু
* দীঘি - জুই, বিপ্লবের ভাতিজী
* আলীরাজ - আসাদ
* কুমকুম -
* শর্মিলী আহমেদ - জুইয়ের দাদী
* মিশা সওদাগর - দুলু মির্জা
* খলিল উল্লাহ খান - সামাদ
* অরুণা বিশ্বাস - শান্তি
* সুব্রত -
* আদিল -
* ডন - ফুলু মির্জা
* ইলিয়াস কোবরা - মোর্শেদ
* আফজাল শরীফ - পান্নু

## নৃত্য
**চাচ্চু** চলচ্চিত্র নৃত্য পরিচালনা করেন হাবিবুর রহমান এবং এটি তার নৃত্য পরিচালিত প্রথম চলচ্চিত্র।

## সঙ্গীত
**চাচ্চু** চলচ্চিত্রের সুর ও সংগীত পরিচালনা করেন আলম খান। এই চলচ্চিত্রে সবকটি গানের গীতিকার মুন্সি ওয়াদুদ। গানগুলোতে কণ্ঠ দিয়েছেন এন্ড্রু কিশোর, মনির খান ও কনকচাঁপা।

## পুরস্কার ও মনোনয়ন

## তথ্যসূত্র

## বহিঃসংযোগ

*
* 
* 

বিষয়শ্রেণী:২০০৬-এর চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:এফ আই মানিক পরিচালিত চলচ্চিত্র
বিষয়শ্রেণী:আলম খান সুরারোপিত চলচ্চিত্র
বিষয়শ্রেণী:বাংলাদেশী চলচ্চিত্র
যুক্তরাজ্যের সাধারণ নির্বাচন, ১৮৮৫

**১৮৮৫ সালের যুক্তরাজ্যের সাধারণ নির্বাচন** ২৪ নভেম্বর থেকে ১৮ ডিসেম্বর ১৮৮৫ পর্যন্ত অনুষ্ঠিত হয়েছিল। ভোটাধিকার বৃদ্ধি এবং আসন পুনর্বণ্টনের পর এটি ছিল প্রথম সাধারণ নির্বাচন। প্রথমবারের মতো সংখ্যাগরিষ্ঠ প্রাপ্তবয়স্ক পুরুষ ভোট দিতে পারে এবং আইন অনুসারে বেশিরভাগ নির্বাচনী সংসদে একজন একক সদস্যকে নির্বাচিত করে, যা সরাসরি একক-সদস্য, একক-নির্বাচকদের জবাবদিহিতা প্রদানের জন্য চার্টিজমের একটি আদর্শকে পূরণ করে। এটি উইলিয়াম গ্ল্যাডস্টোনের নেতৃত্বে উদারপন্থীরা সবচেয়ে বেশি আসনে জয়লাভ করে, কিন্তু সামগ্রিক সংখ্যাগরিষ্ঠতা পায়নি। যেহেতু আইরিশ জাতীয়তাবাদীরা তাদের এবং কনজারভেটিভদের মধ্যে ক্ষমতার ভারসাম্য বজায় রেখেছিল যারা ক্রমবর্ধমান সংখ্যক মিত্র ইউনিয়নবাদী এমপিদের সাথে বসেছিল (গ্রেট ব্রিটেন এবং আয়ারল্যান্ডের ইউনিয়নকে উল্লেখ করে), এটি আইরিশ হোম রুল নিয়ে উদারপন্থীদের মধ্যে বিভাজন আরও বাড়িয়ে তোলে এবং এর ফলে উদারপন্থী বিভক্তি ঘটে এবং পরের বছর আরেকটি সাধারণ নির্বাচন অনুষ্ঠিত হয়।

১৮৮৫ সালের নির্বাচনে এইচএম হাইন্ডম্যানের নেতৃত্বে সোশ্যাল ডেমোক্রেটিক ফেডারেশন তিনজন প্রার্থীর সাথে অংশগ্রহণ করে যা ছিল প্রথম সমাজতান্ত্রিক দলের অংশগ্রহণ।

## ফলাফল
কেন্দ্র|300x300পিক্সেল

## নোট

## তথ্যসূত্র

* 
* 

## আরও পড়ুন

* Spartacus: Political Parties and Election Results
* United Kingdom election results—summary results 1885–1979 

১৮৮৫
যুক্তরাজ্যের সাধারণ নির্বাচন, ১৮৮৬

**১৮৮৬ সালের যুক্তরাজ্যের সাধারণ নির্বাচন** ১ থেকে ২৭ জুলাই ১৮৮৬ পর্যন্ত অনুষ্ঠিত হয়। যা ছিল আয়ারল্যান্ড সরকার বিল ১৮৮৬ এর পরাজয়ের পরপরই। লর্ড স্যালিসবারির নেতৃত্বে রক্ষণশীলরা লর্ড হার্টিংটন (পরে ডিউক অফ ডেভনশায়ার) এবং জোসেফ চেম্বারলেইনের নেতৃত্বে লিবারেলদের বিচ্ছিন্ন ইউনিয়নবাদী শাখার সাথে একটি নির্বাচনী চুক্তিতে যোগদানের ফলে ১৮৮৫ সালের নির্বাচনের ফলাফলের একটি বড় পরিবর্তন ঘটে। নতুন লিবারেল ইউনিয়নিস্ট পার্টি ৭৭ জন সদস্যকে নির্বাচিত করে এবং রক্ষণশীলদের তাদের সংসদীয় সংখ্যাগরিষ্ঠতা দেয়। কিন্তু একটি আনুষ্ঠানিক জোটে তাদের সাথে যোগ দেয়নি।

উইলিয়াম ইওয়ার্ট গ্ল্যাডস্টোনের উদারপন্থীরা আইরিশ হোম রুল আন্দোলনকে সমর্থন করেছিল। চার্লস স্টুয়ার্ট পার্নেলের নেতৃত্বে আইরিশ পার্লামেন্টারি পার্টি একটি দূরবর্তী দ্বিতীয় স্থানে ছিল। লিবারেল পার্টিতে বিভক্তি লিবারেল আধিপত্যের মেয়াদ শেষ করে। তারা ১৮৫৯ সাল থেকে ২৭ বছরের মধ্যে ১৮ বছরের জন্য ক্ষমতায় ছিল এবং সেই সময়ে অনুষ্ঠিত ছয়টি নির্বাচনের মধ্যে পাঁচটিতে জয়লাভ করেছিল, কিন্তু পরবর্তী উনিশ বছরের মধ্যে মাত্র তিনবার ক্ষমতায় থাকবে। লিবারেল ইউনিয়নিস্ট বিভক্তির ফলে রাজনৈতিক পুনর্গঠনের অর্থ হল এই নির্বাচন এবং দ্বিতীয় বিশ্বযুদ্ধের সমাপ্তির মধ্যে, শুধুমাত্র একটি নির্বাচনের (১৯০৬ সালে) ফলে কনজারভেটিভ ছাড়া অন্য একটি দল সংখ্যাগরিষ্ঠ সরকার গঠন করবে (যদিও লিবারেলরা, এবং পরবর্তীতে লেবার পার্টি, ছোট দলগুলোর সমর্থন নিয়ে সংখ্যালঘু সরকার গঠন করবে)। ১৮৪১ সালের নির্বাচনের পর এটিই প্রথম নির্বাচন যেখানে কনজারভেটিভরা জনপ্রিয় ভোটের সংখ্যাগরিষ্ঠতা বা সংখ্যাগরিষ্ঠতা জিতেছিল। তারা শেষ পর্যন্ত ১৯৪৫ সাল পর্যন্ত প্রতিটি সাধারণ নির্বাচনে ন্যূনতম জনপ্রিয় ভোটে জিতবে, আবার ১৯০৬ সালের নির্বাচন বাদে।

## ফলাফল
কেন্দ্র|300x300পিক্সেল

## তথ্যসূত্র

* 
* 

## বহিঃসংযোগ
*Spartacus: Political Parties and Election Results
*United Kingdom election results—summary results 1885–1979 
*

১৮৮৬
যুক্তরাজ্যের সাধারণ নির্বাচন, ১৮৯২

**১৮৯২ যুক্তরাজ্যের সাধারণ নির্বাচন** ৪ থেকে ২৬ জুলাই ১৮৯২ তারিখে অনুষ্ঠিত হয়। এতে লর্ড স্যালিসবারির নেতৃত্বে রক্ষণশীলরা আবারও সর্বাধিক সংখ্যক আসনে জয়লাভ করে, কিন্তু উইলিয়াম ইওয়ার্ট গ্ল্যাডস্টোনের উদারপন্থীরা ১৮৮৬ সালের সাধারণ নির্বাচনের তুলনায় ৮০টি বেশি আসন জিতে থাকায় তারা আর সংখ্যাগরিষ্ঠতা পায়নি। লিবারেল ইউনিয়নিস্টরা যারা আগে রক্ষণশীল সরকারকে সমর্থন করেছিল তাদের ভোট এবং আসন সংখ্যা কমে যায়।

পারনেলাইট এবং পার্নেলাইট বিরোধী দলগুলির মধ্যে বিভক্ত হওয়া সত্ত্বেও আইরিশ জাতীয়তাবাদী ভোটগুলি ভালভাবে ধরেছিল। যেহেতু উদারপন্থীদের নিজস্ব সংখ্যাগরিষ্ঠতা ছিল না, সালিসবারি নির্বাচনের ফলাফল শুনে পদত্যাগ করতে অস্বীকার করেন এবং ১১ আগস্টে অনাস্থা ভোটে পরাজিত হওয়ার জন্য অপেক্ষা করেন। গ্ল্যাডস্টোন আইরিশ জাতীয়তাবাদী সমর্থনের উপর নির্ভরশীল একটি সংখ্যালঘু সরকার গঠন করেন।

উদারপন্থীরা ১৮৮৬ এবং ১৮৮৭ সালের মধ্যে পুনর্মিলনের ব্যর্থ প্রচেষ্টায় জড়িত ছিল। গ্ল্যাডস্টোন অবশ্য লিবারেল পার্টির বেশিরভাগ যন্ত্রপাতি, বিশেষ করে ন্যাশনাল লিবারেল ফেডারেশনের নিয়ন্ত্রণ ধরে রাখতে সক্ষম হন। গ্ল্যাডস্টোন বার্ষিক এনএলএফ মিটিংগুলিকে বিভিন্ন লিবারেল কারণগুলিকে একত্রিত করার জন্য একটি প্ল্যাটফর্ম হিসাবে ব্যবহার করেছিলেন, বিশেষ করে ১৮৯১ সালের নিউক্যাসল সভা, যা এর নাম দিয়েছিল আমূল নিউক্যাসল প্রোগ্রাম। এই প্রোগ্রামটি প্রথমে আইরিশ হোম রুল স্থাপন করে, তারপরে ওয়েলশ এবং স্কটিশ অস্থায়ীকরণ, কারখানার কাজের সময় হ্রাস, বিনামূল্যে শিক্ষা, নির্বাচনী সংস্কার, ভূমি সংস্কার, হাউস অফ লর্ডসের সংস্কার বা বিলুপ্তি এবং মৌলিক খাবারের উপর শুল্ক অপসারণ। ১৮৯৫ সালের নির্বাচনে লিবারেল পরাজয়ের পর এই প্রোগ্রামটি পরবর্তীতে দলীয় নেতৃত্ব প্রত্যাখ্যান করে।

## ফলাফল
কেন্দ্র|300x300পিক্সেল

## পাদটীকা

## তথ্যসূত্র

## আরও পড়ুন

* Blaxill, Luke. *From: The War of Words: The Language of British Elections, 1880–1922* (2020) pp.&nbsp;81–123.
* 
* 
* 
* 
* 
* 
* 
* 

## বহিঃসংযোগ
* Spartacus: Political Parties and Election Results
* United Kingdom election results—summary results 1885–1979 

১৮৯২